google/wiki40b huggingface dataset:
Bošácke bradlá

Polohopis

Podcelok leží na juhu strednej časti Bielych Karpát a tvorí úzky pás územia medzi severozápadne ležiacimi podcelkami pohoria a juhovýchodne ležiacim Považským podolím. V rámci pohoria susedí so Súčanskou vrchovinou, Lopeníckou hornatinou, Beštinami a Javorinskou hornatinou. Juhozápadným susedom je Myjavská pahorkatina a južným a juhovýchodným smerom sa krajina znižuje do Bielokarpatského podhoria, patriaceho Považskému podoliu.

Doprava

Bošácke bradlá pretínajú významné cestné ťahy na Moravu, cesta I/54 (Nové Mesto nad Váhom – Veselí nad Moravou) a cesta I/9 (Drietoma – Starý Hrozenkov).
Violončelový koncert (Dvořák)

Violončelový koncert h-mol, Op. 104 je dielo českého skladateľa Antonína Dvořáka.
Majstrovstvá sveta vo futbale hráčov do 20 rokov

Majstrovstvá sveta vo futbale hráčov do 20 rokov (oficiálny anglický názov: FIFA U-20 World Cup) sú futbalové majstrovstvá sveta mužov vo veku do 20 rokov. Organizuje ich svetová futbalová federácia FIFA. Majstrovstvá sa konajú pravidelne každé dva roky od prvého turnaja v roku 1977.
Na doterajších dvadsiatich majstrovstvách desať krajín získalo titul. Argentína je najúspešnejší tím so šiestimi titulmi, nasleduje Brazília s piatimi. Slovensko sa zúčastnilo jedných MS, v roku 2003 postúpilo zo základnej skupiny a vypadlo v osemfinále s neskorším majstrom sveta Brazíliou.
Cosmati

Cosmati [Kosmáty] bola rodina a škola kamenárov, ktorá pôsobila v 12.-13. storočia hlavne v Taliansku a preslávila sa pestrými ornamentálnymi mramorovými mozaikami. Inšpirovala sa jednak starovekými, ale tiež islamskými nefigurálnymi mozaikami v južnom Taliansku. Názov je podľa zakladateľa Lorenzo Cosmatiho († po 1210), ktorého umenie sa odovzdávalo v rodinách a dielňach až do neskorého stredoveku.
Cosmati sa okrem toho zaoberali vykopávkami a predajom starovekých sôch a na rade z nich sú ich podpisy.

Technika

Spôsob práce sa často nazýval cosmatesco. Je to mozaika. Spočíva vo vykladanie kameňa inofarebným kameňom, tzv. Inkrustácii. Drobné trojuholníkové, štvorcové alebo kosoštvorcové kúsky farebného kameňa alebo skla podloženého zlatou fóliou sa vsadzujú do presne vysekaných jamiek v ornamentálnych vzorkách (radoch, špirálach, sústredných kruhoch), najčastejšie v mramoru bielom, ale tiež napríklad zelenom (antico verde). Mozaika sa užívala na kamenných oltároch, stĺpoch, biskupských trónoch, svietnikoch aj na obkladoch stien, taktiež na veľkých plochách podláh kostolov a kráľovských palácov, najmä v Taliansku.
Chanville

Poloha

Obec má rozlohu 3,89 km². Najvyšší bod je položený 310 m n. m. a najnižší bod 233 m n. m.

Obyvateľstvo

Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Geodézia

Geodézia (z gr. γη = Zem, δαιζω = delím) alebo zememeračstvo je vedný odbor, ktorý sa zaoberá zisťovaním polohy objektov na Zemi, ich tvarov a tvaru samotnej Zeme.

Vyššia geodézia

Zaoberá sa zisťovaním tvaru Zeme, jej rozmerov a vytváraním modelov pre potreby geodézie

Nižšia geodézia

Meria a zobrazuje časti povrchu Zeme a určuje polohu objektov na nej. Tiež vytyčuje polohu budúcich objektov pre potreby výstavby.
Slovensko-česká interliga hádzanárok 2013/14

Systém súťaže

Systém súťaže bol rovnaký ako po minulé roky. Hrala sa iba základná časť, ktorá pozostávala z 22 kôl. Každý s každým sa stretol 2-krát, čo znamená, že každý tím odohral 22 zápasov. Po základnej časti nasledovalo národné play-off. Do slovenského postúpili všetky 4 tímy, v českej nasledovalo okrem play-off najlepších 4 tímov aj nadstavbová časť v skupine o 5. – 8. miesto, z ktorej vzišiel účastník baráže. Zo slovenskej strany nezostúpil nikto. Slovenské play-off sa odohralo na 3 víťazné zápasy.
Viliam Schrojf

Klubová kariéra

Vildo Schrojf sa narodil v Prahe, kde začal hrať medzi dospelými v klube Admira Praha XIII. (1949 - 1952). Po vojenskej základnej službe, ktorú absolvoval ako brankár v Křídlach vlasti Olomouc, hral od roku 1955 desať sezón v Slovane Bratislava. Do Slovanu prišiel v čase, kedy tréner Leopold Šťastný budoval nové mužstvo, ktoré malo nadviazať na úspechy tímu z konca štyridsiatych rokov. Schrojf bol desať rokov prvým brankárom mužstva a ešte roku 1955 dopomohol klubu k zisku majstrovského titulu. Svoju poslednú sezónou na Slovensku absolvoval v Lokomotíve Košice. Schrojf odohral celkom 240 ligových zápasov a ako zaslúžilému reprezentantovi mu umožnili v roku 1967 odchod do zahraničia, kde hral v Austrálii za Sláviu Melbourne a neskôr od roku 1973 do 1977 pôsobil ako hrajúci tréner v ASV Kittsee.

Reprezentácia

Debutoval 4. októbra 1953 v Prahe v nešťastnom zápase proti Maďarsku, keď na druhý polčas vystriedal Imricha Stacha. Dostal len jeden gól. Česko-Slovensko nakoniec prehralo 1-4. Svoj vrchol zažil na MS v Čile v tíme vedenom Rudolfom Vytlačilom, kedy sa Česko-Slovensko ako najúspešnejšie európske mužstvo dostalo prekvapivo až do finále práve vďaka Schrojfovmu výkonu. Ani španielske, maďarské či brazílske hviezdy ho nedokázali prekonať a v semifinále proti Juhoslávii inkasoval len raz. Pamätný zostal najmä štvrťfinálový zápas so skvelým maďarským tímom, po ktorom ho vďační spoluhráči vyniesli na rukách z ihriska. Tento "futbalový Verdun," v ktorom "šesťruký" Vildo podal v skutku neuveriteľný výkon a zaslúžil si uznanie i obdiv celého sveta, skončil pre čs. tím najtesnejším víťazstvom 1-0. Vratké športové šťastie sa mu však postavilo chrbtom práve vo finále, kedy Česko-Slovensko dva razy inkasovalo po chybe brankára. Napriek tomu však Schrojf celkom zaslúžene získal ocenenie najlepšieho brankára majstrovstiev. Schrojf sa tiež podieľal na úspechu česko-slovenského národného mužstva na prvých ME v r. 1960, kde skončilo tretie, a s reprezentáciou sa rozlúčil v kvalifikácie na MS roku 1966. Celkovo reprezentoval svoju krajinu na troch majstrovstvách sveta, čo do teraz žiaden čs. brankár nezopakoval.
Behové prostredie

Behové prostredie (angl. runtime system alebo runtime environment) je v informatike skupina softvéru, určená na podporu realizácie počítačových programov napísaných v niektorom z programovacích jazykov. Toto behové prostredie poskytuje softvérové služby ako podprogramy a knižnice pre spoločné operácie, vykonávanie príkazov programovacieho jazyka, typové kontroly, ladenie a dokonca aj generovanie a optimalizáciu kódu.
Niektoré služby behového prostredia sú často prístupné programátorovi cez API (Aplication programming interface), ale niektoré služby (ako napríklad plánovanie procesov a riadenie zdrojov) môžu byť neprístupné.
Behové prostredie zbavuje programátorov bremena písania kódu pre svetské úlohy, ako je kreslenie textu na obrazovku alebo pripojenie k internetu. Poskytuje aj abstraktnú vrstvu, ktorá skrýva zložitosť ponúkaných služieb operačného systému.
Behové prostredie môže v niektorých prípadoch slúžiť ako P-code prostredie alebo virtuálne prostredie, ktoré skrýva inštrukčnú sadu procesora. To je prístup, ktorého využíva mnoho interpretovaných jazykov, ako je Awk a niektoré ďalšie ako Java, ktorá je kompilovaná do niektorého strojovo nezávislého pseudo-kódu ("byte kódu" ). Toto metóda výrazne zjednodušuje adaptáciu programovacieho jazyka na rôzne platformy a navyše umožňuje ďalšie vlastnosti jazyka ako je reflexia. To dovoľuje vykonávanie programu na každom počítači bez nutnosti rekompilácie. To je veľmi dôležité pre rozšírenie webových aplikácií.
Prístrojový panel

Prístrojový panel alebo prístrojová doska je panel, v ktorom sú uchytené ovládacie a kontrolné prístroje napr. automobilu, lietadla a podobne.

Automobil

Prístrojový panel je časť automobilu, na ktorej je namontovaná väčšina ovládacích prvkov automobilu. Typicky je na nej umiestnený volant, prepínače na ovládanie svetlometov, smerových svetiel, vykurovania a vetrania automobilu a kontrolne prístroje, z ktorých je možné určiť množstvo paliva v nádrži, teplotu chladiacej kvapaliny motora (ak ide o vodou chladený motor), aktuálnu rýchlosť, niekedy otáčky motora, alebo mazací tlak oleja. Taktiež obsahuje kontrolky informujúce o stave spustenia jednotlivých zariadení v automobile alebo o prípadnej závažnej poruche.
Aigre (obec)

Poloha

Obec má rozlohu 6,59 km². Najvyšší bod je položený 129 m n. m. a najnižší bod 62 m n. m.

Obyvateľstvo

Počet obyvateľov obce je 1 082 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Back to Attraction

Bonusy

Back to Attraction obsahuje aj dátovú stopu s mp3 verziami jednotlivých pesničiek, fotogalériou a klipom k „Miles“ (réžia Braňo Špaček). Druhý náklad EP obsahuje aj siedmu skladbu, remix „Miles“ s názvom „Miles (Osho remix)“

Úspech

V roku 2006 sa v éteri hrali single „Miles“, „Best Friend's Girl“ a „Back to Attraction“, pričom najmä skladba „Miles“ vzbudila u fanúšikov ohlas. Lavagance získali za EP Back to Attraction troch Aurelov (ocenenie hudobných akademikov) v kategóriách Najlepší album v kategórii alternatívna hudba, Najlepší videoklip („Miles“) a Objav roka.
Perwez

Obyvateľstvo

Perwez má približne 7 953 obyvateľov (2010).
Opátstvo Sainte-Madeleine du Barroux

Opátstvo Sainte-Madeleine du Barroux je benediktínsky kláštor vo francúzskej obci Le Barroux.

Dejiny

Kláštor založil v roku 1970 Dom Gerard Calvet. Kláštorná komunita zachovávala (a dodnes zachováva) liturgiu v podobe pred reformami 2. vatikánskeho koncilu.
Kláštor bol pôvodne spojený s osobou arcibiskupa Marcela Lefebvra. Ten v roku 1988 udelil Vatikánom nedovolené biskupské vysviacky, za čo bol exkomunikovaný. Následne predstavení kláštora začali vyjednávať s Rímom o svojej kánonickej regularizácii. K tej došlo ešte v roku 1988. V roku 2008 bol kláštor včlenený do Benediktínskej konfederácie.
Pan European Game Information

Pan European Game Information (PEGI) je európsky systém hodnotenia obsahu elektronických hier pre deti. Systém vyvinula Európska federácia interaktívneho softvéru (Interactive Software Federation of Europe, ISFE) a začal sa používať v Apríli 2003. Momentálne PEGI požíva 30 krajín Európy.
Systém PEGI slúži na to, aby sa deti nestretli s hrami, ktoré nie sú pre ich vekovú kategóriu vhodné. Systém podporujú popri najväčších výrobcoch konzol, ako sú napríklad PlayStation, Xbox a Nintendo aj vydavatelia a vývojári interaktívnych hier v celej Európe.
Franconville (Meurthe-et-Moselle)

Poloha

Obec má rozlohu 4,56 km². Najvyšší bod je položený 282 m n. m. a najnižší bod 234 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Francium

Charakteristika

Francium bolo objavené v roku 1939 francúzskou fyzičkou Marguerite Perey a pomenované po Francúzsku. Francium bolo posledným prvkom, ktorý bol objavený v prírode. Je najťažším alkalickým kovom a vzniká dôsledkom rozpadu aktínia. Umelo môže byť vyrobené bombardovaním tória protónmi. 
Napriek tomu, že sa vyskytuje v uránovej rude, jeho výskyt je nesmierne vzácny. Predpokladá sa, že v zemskej kôre sa nachádza len 340 až 550 gramov francia . To ho robí druhým najvzácnejšie prirodzene sa vyskytujúcim prvkom na Zemi (po astáte). Je tiež najnestabilnejší z prvých 101 prvkov a má najvyššiu pomernú hmotnosť zo všetkých prvkov. Francium je tiež najmenej elektronegatívnym prvkom (druhým v poradí je cézium).
Je známych 34 izotopov francia (s relatívnou atómovou hmotnosťou od 199 do 233) a 11 metastabilných stavov. Najstabilnejším je izotop ²²³Fr s polčasom rozpadu 22 minút, ktorý vzniká rozpadom izotopu ²²⁷Ac a je jedným z dvoch izotopov, ktoré sa vyskytujú v prírode (tým druhým je ²²⁴Fr). Všetky známe izotopy francia sú veľmi nestabilné a tak je výskum francia obmedzený na laboratórne podmienky.
Existuje niekoľko fotografií francia, najviac však len 350 000 atómov.
Blaenavon

Dejiny

Mesto sa rozvíjalo spolu so železiarňami, ktoré boli spustené v roku 1788 a z ktorých je dnes múzeum. Výroba ocele a uhoľný priemysel, zvýšili populáciu mesta na 20 000 ale od zatvorenia železiarní v 1900 a uhoľnej bane v 1980 sa populácia rapídne znížila a dnes žije v meste iba malá časť. Mesto sa pokúšalo prilákať turistov aj na zmenu z priemyselného mesta na „knižné“ mesto (tzv. book town). Od roku 2009 patria jeho priemyselné pamiatky v okolí k lokalitám Svetového dedičstva UNESCO.
V meste sa nachádza bývalá uhoľná baňa prestavaná na múzeum Big Pit National Coal Museum, železiareň, historická železnica Pontypool and Blaenavon Railway, Blaenavon World Heritage Centre, spevácky zbor Blaenavon Male Voice Choir a viaceré historické chodníky v miestnych horách.
American Life

Single

K albumu boli vydané 4 komerčné single a to: „American Life“, „Hollywood“, „Nothing Fails“ a „Love Profusion“.
Známy je aj singel „Die Another Day“, ktorý bol použitý v bondovke Dnes neumieraj, tento singel bol vydaný ešte v roku 2002.
Viviers-lès-Lavaur

Polohopis

Viviers-lès-Lavaur má rozlohu 10,02 km². Najvyšší bod je položený 272 m n. m. a najnižší bod 181 m n. m.

Obyvateľstvo

Viviers-lès-Lavaur má 188 obyvateľov (2009).
Graf vývoja obyvateľstva:
Zdroje: INSEE
Vouziers (obec)

Poloha

Obec má rozlohu 27,8 km². Najvyšší bod je položený 186 m n. m. a najnižší bod 89 m n. m.

Obyvateľstvo

Počet obyvateľov obce je 4158 obyvateľov (2009).
Graf vývoja obyvateľstva:
Zdroje: INSEE
Johann Gottlieb Fichte

Fichte a zahraničná politika

Fichte stavia na Machiavelliho základoch, zameriava sa však viac na zahraničnú politiku Nemecka, t. j. Machiavelliho teórie o vládnutí neaplikuje na občanov Nemecka, ale na susedov Nemecka, na ich vzťahy s Nemeckom a medzi sebou. Fichte pokladá všetky štáty za mocichtivé expanzívne jednotky, ktoré sa v každom okamihu snažia uchvátiť pre seba čo najväčšiu moc, územie a prostriedky.

Vnútorná politika

Vnútorná politika je podľa Fichteho determinovaná zahraničnou politikou. Vodcovia národa majú byť charizmatickí a silní, pretože len takí sú schopní obrániť krajinu pred okolitými štátmi. Aby mohli vodcovia konať, potrebujú bezmedznú kontrolu vo vnútorných otázkach štátu.

Fichteho koncepcia národa

Tí, ktorí rozprávajú rovnakým jazykom sú podľa neho spojení množstvom neviditeľných spojív, sú schopní si rozumieť a ďalej rozvíjať stupeň svojho porozumenia. Toto jazykové prepojenie tu bolo skôr ako vzniklo akékoľvek ľudské umenie. Miešanie s inými ľuďmi, tj jazykom odlišnými, podľa Fichteho prináša zmätok a násilne narušuje pokrok v kultúre. Externé hranice sú dôsledkom tohto jazykového rozdelenia. Fichte verí vo vnútorné spirituálne spojenie národa, na základe jazyka a rovnakého spôsobu myslenia. Národ podľa neho patrí dokopy, je neseparovateľný od prírody.
Desaťprstová hmatová metóda

Desaťprstová hmatová metóda je metóda písania textu na písacom stroji alebo klávesnici počítača desiatimi prstami. Ide o najefektívnejší ručný spôsob písania znakov na normalizovanej klávesnici. Trénovaní jedinci dosahujú pri desaťminútovom teste - diktáte - 200-400 úderov za minútu.
Podlhovastá debna

Podlhovastá debna (angl. The Oblong Box) je hororová poviedka  Edgara Allana Poea o dvoch starých priateľoch a záhadnej debne, ktorú jeden z nich prepravuje z  Charlestonu ( Južná Karolína) do New Yorku.
Rozprávač sa má na poštovej lodi Independence, na ktorej kapitánom je pán Hardy, dopraviť do New Yorku. Na lodi bude okrem neho aj jeho starý priateľ, maliar, pán Wyatt. Deň odchodu je však odložený najskôr kvôli chorobe pani Wyattovej, potom vraj kvôli nepriaznivému počasiu. Rozprávač je zvedavý a jeho zvedavosť podnieti aj debna zvláštneho tvaru, ktorú si jeho priateľ berie so sebou na loď. Zaujíma sa o ňu o to viac, že každý si so sebou mohol vziať len to najnutnejšie a tiež sa mu zdá zvláštne, načo si jeho priateľ objednal o kajutu navyše. Zvedavý aj na novú ženu svojho priateľa, o ktorej Wyatt s nadšením rozprával. Teraz sa Wyatt však chová čudne a jeho žena nie je ani tak krásna, ako bola rozprávačom opísaná, a ani nepôsobí inteligentným dojmom. O to viac sa rozprávač zaujíma o truhlu, až nadobudne podozrenie že jeho priateľ si v nej preváža veľmi cenný obraz. Keď nevydrží a svoj tip Wyattovi prezradí, jeho priateľ sa len bláznivo a hystericky rozosmeje a chová sa čím ďalej divnejšie. Keď sa v noci strhne búrka, ktorá donúti cestujúcich nastúpiť do záchranných člnov, Wyatt sa silou mocou snaží debnu vziať na čln so sebou. Kapitán sa odmietne vrátiť na loď a tak tam Wyatt prepláva sám, pripúta sa k debne a s ňou sa tiež potopí. Rozprávač je správaním priateľa otrasený. Neskôr sa od kapitána dozvie, že truhla bola rakvou skutočnej ženy pána Wyatta, ktorá zomrela tesne pred odchodom a kapitán chcel pomôcť jej telo dopraviť k jej rodičom v New Yorku.
Marek Smida

Životopis

Organizátor sociálnych a politických štrajkov na Horehroní. Účastník protifašistického odboja. Pracovník štátnych, politických a hospodárskych organizácií, minister rezortu lesníctva, drevárstva a poľnohospodárstva v Prahe. Člen oblastného ilegálneho vedenia KSS v Banskej Bystrici (od 1939). Ako organizátor ilegálneho protifašistického hnutia väznený v Banskej Bystrici a v Ilave (1941-1943). Účastník zjednocovacieho zjazdu KSS a soc. dem. v Banskej Bystrici (17. september 1944) a člen povstaleckého ÚV KSS. Poslanec Národného zhromaždenia, SNR, ÚKRK KSČ a ÚV KSS. Nositeľ viacerých vyznamenaní.
Medzinárodná diaľková trasa I23

Medzinárodná diaľková trasa I23 alebo aj Medzinárodná Mariánska turistická trasa je turistická magistrála, spájajúca mariánske pútnické miesta Čenstochová v Poľsku, Levoča na Slovensku a Mariazell v Rakúsku.
Magistrála spája najvýznamnejšie slovenské pútnické miesta - Levoča, Staré Hory, Rajecká Lesná, Šaštín a Marianka, no v blízkosti sa nachádza niekoľko ďalších, menej známych pútnických miest. Trasa v teréne nie je osobitne vyznačená, uprednostňuje prírodné prostredie a keďže využíva existujúce turistické chodníky, nie je značená jednotnou farbou.

Priebeh trasy na území Slovenska

Medzinárodná magistrála prichádza na Slovensko hraničným priechodom Lysá nad Dunajcom a po 562,6 km pokračuje cez Petržalku do Rakúska. Pri prevýšení 22 719/23 285 metrov je odhadovaný čas na jej zdolanie 166:30 hodín.
Z Lysej nad Dunajcom trasa vedie do lokality Červený kláštor a odtiaľ už sleduje turistické chodníky:  → Lesnický potok, ústie (440 m n. m.);  → Lesnica (495 m n. m.);  → rázc. Pod Plašnou (845 m n. m.);  → Veľký Lipník (570 m n. m.) - Vyšné Ružbachy-kúpele (640 m n. m.);  → Podolínec ... Levoča ...  → Smižany (490 m n. m.) - Letanovský mlyn (520 m n. m.); ( → Kláštorská roklina, ústie (525 m n. m.);  → Kláštorisko (775 m n. m.);  → Malá poľana (985 m n. m.);  → Geravy (1 035 m n. m.);  → Dedinky (790 m n. m.);  → Stratená (800 m n. m.) - Dobšinská ľadová jaskyňa (845 m n. m.);  → Pod Hanesovou II (895 m n. m.);  → Pod Hanesovou I (915 m n. m.);  → Besník (994 m n. m.) - Telgárt (885 m n. m.) - Kráľova hoľa (1 946 m n. m.) - Orlová (1 840 m n. m.) - Čertovica (1 232 m n. m.) - Chopok (1 995 m n. m.) - Chabenec (1 955 m n. m.) - Veľká Chochuľa (1 753 m n. m.) - Donovaly (980 m n. m.)
 → Šachtičky (950 m n. m.);  → Špania Dolina (705 m n. m.) - Staré Hory (480 m n. m.) - Krížna (1 572 m n. m.);  → Kráľova studňa (1 330 m n. m.);  → Blatnická dolina - Blatnica (505 m n. m.) ... Valča (450 m n. m.) - rázc. Zraz (800 m n. m.);  → Sedlo pod Úplazom (988 m n. m.) - Rajecká Lesná (508 m n. m.) ...  → Fačkovské sedlo (802 m n. m.) - Čičmany (655 m n. m.) - Zliechov (601 m n. m.) - Horná Poruba (410 m n. m.) - Trenčianske Teplice (268 m n. m.) - Trenčín (217 m n. m.) - Jastrabské sedlo (365 m n. m.) - Inovec (1 042 m n. m.);  → Selec (319 m n. m.) - Beckov (190 m n. m.) - Nové Mesto nad Váhom (195 m n. m.);  → Čachtický hrad (365 m n. m.);  → Lubina (313 m n. m.);  → Veľká Javorina (970 m n. m.);  → Myjava (320 m n. m.) - Mohyla M. R. Štefánika (510 m n. m.) - Brezová pod Bradlom (265 m n. m.) - Dobrá Voda (248 m n. m.) - Dolná Raková (245 m n. m.);  → Rozbehy (400 m n. m.) //... z rázc. vedie  → Jablonica (195 m n. m.) ... Šaštín-Stráže (256 m n. m.)...// - Buková (310 m n. m.) - rázc. Pod Ostrým kameňom (340 m n. m.);  → Vápenná (752 m n. m.) - Baba (527 m n. m.) - Biely kríž (500 m n. m.);  → Klčovanice (355 m n. m.);  → Marianka (220 m n. m.);  → rázc. Spariská (352 m n. m.);  → Kamzík (439 m n. m.) - Slavín (240 m n. m.) - Most Lafranconi - Jelení háj (142 m n. m.);  → hran. priechod Berg (136 m n. m.)
Babylon 5: I’ve Found Her

Príbeh

Dej hry je zasadený do obdobia medzi rokmi 2245-2255. Hra predbieha udalosti zobrazené v televíznom seriáli Babylon 5.

Vývoj

Hru od roku 1998 vyvíjal ruský tým Space Dream Factory. Prvá verejná a hrateľná demoverzia hry bola uvedená na stretnutí fanušikov seriálu Babylon 5 v Moskve v decembri roku 2003. Na jeseň v roku 2005 bolo vydané prvé rozšírenie obsahujúce nový herný obsah ako aj opravu množstva chýb. Najbližšie autori plánujú vydanie podtitulu Black Omega (Čierna Omega) , ktorého dej priamo nadväzuje na udalosti zobrazené v Babylon 5: I've Found Her.
Iršava

História

Prvá písomná zmienka o meste pochádza z roku 1341. V minulosti patrilo Rakúsko-Uhorsku, od jeho rozpadu v roku 1918 až do roku 1938 bolo súčasťou Česko-Slovenska. V roku 1945 bolo mesto i s celou Podkarpatskou Rusou pripojené k Ukrajinskej SSR.
Štátna cesta 23 (Chorvátsko)

Priebeh trasy

Cesta začína v meste Karlovac v križovatke so štátnou cestou 1. Odtiaľ pokračuje južným až juhozápadným smerom k obci Josipdol. Tu sa priblíži k diaľnici A1, ktorú niekoľko nasledujúcich kilometrov kopíruje. Od spomínanej diaľnice sa odkloní až v obci Žuta Lokva, kde sa cesta stáča na západ a prudkým klesaním pokračuje do mesta Senj, kde sa cesta križuje s Jadranskou magistrálou.
Štyri rohy

Štáty Štyroch rohov (angl.  Four Corners States) je označenie pre štyri navzájom susediace štáty USA: Colorado, Nové Mexiko, Arizonu a Utah.
Meno vzniklo tak, že hranice týchto zhruba štvorcových štátov, ktoré dohromady vytvárajú taktiež zhruba štvorec, sa stretávajú v jedinom bode, nazývanom Four Corners („Štyri rohy“). Oblasť okolo tohto bodu, zahŕňajúca juhozápadný cíp Colorada, severozápadný cíp Nového Mexika, severovýchodný cíp Arizony a juhovýchodný cíp Utahu je označovaná ako región Štyroch rohov (Four Corners Region).
Na mieste kde sa štyri rohy stýkajú, stojí pamätník zvaný Four Corners Monument. Na zemi je vyznačená poloha každého zo štyroch štátov a keď človek zvolí vhodnú pozíciu, môže sa nachádzať vo všetkých štyroch štátoch zároveň. História monumentu sa datuje do roku 1912, ale hraničný kameň na mieste bol turistickou atrakciou už dlhú dobu predtým. Pamätník prevádzkuje Navažská rezervácia, na ktorej území sa sčasti nachádza, a za vstup je vyberaný poplatok.
V októbri 2014 detegovala NASA zo svojich satelitných dát v tejto oblasti metánový mrak o veľkosti 2 500 štvorcových míľ (približne ako štát Delaware).
Nortkerque

Poloha

Obec má rozlohu 13,19 km². Najvyšší bod je položený 25 m n. m. a najnižší bod 3 m n. m.

Obyvateľstvo

Počet obyvateľov obce je 1 632 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villadin

Poloha

Obec má rozlohu 12,35 km². Najvyšší bod je položený 272 m n. m. a najnižší bod 146 m n. m.

Obyvateľstvo

Počet obyvateľov obce je 128 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Vieillecour

Hrad Vieillecour je hrad na území francúzskej obce Saint-Pierre-de-Frugie v Dordogne. Stojí asi dva kilometre od centra obce v blízkosti potoka Valouse.
Hlavný obdĺžnikový objekt má štyri kruhové veže a je obklopený suchou priekopou. K hradu patrí ešte jedna samostatná kruhová a jedna hranolová veža.

Dejiny

Miesto je spojené so svätým Vaastom z Arrasu ako jedno z jeho možných rodísk. Útočisko tu našiel zranený anglický kráľ Richard I. Levie srdce po bitke pri Châlus v roku 1199. V roku 1372 tu niekoľko týždňov sídlil Bertrand du Guesclin.
Medzi monument historique bol hrad zapísaný v roku 1946.
Échassières

Poloha

Échassières má rozlohu 23,4 km². Najvyšší bod je položený 765 m n. m. a najnižší bod 390 m n. m.

Obyvateľstvo

Échassières má 402 obyvateľov (2009).
Graf vývoja obyvateľstva:
Zdroje: INSEE